Bolesnik koji se razbolio od kolere iz 1992.
**Epidemija kolere u Sijera Leoneu 2012.** je do kraja kolovoza 2012. dovela do smrti 350 ljudi. Ovo je najgora epidemija u Sijera Leoneu u zadnjih 15 godina. Međunarodne zdravstvene organizacije (Liječnici bez granica, Crveni križ i ostali) čine sve da obuzdaju širenje kolere, koja je pogodila i susjednu Gvineju, gdje je od kolere od veljače umrlo 82 ljudi. Izvanredno stanje zbog epidemije kolere proglašeno je 16. kolovoza 2012. u Sierra Leoneu. Tamošnje vlasti na ovaj su se potez odlučile nakon što je broj smrtnih slučajeva u ovoj godini značajno porastao, a broj zaraženih opasno približio brojci od 11 600 ljudi. Pretpostavlja se da je u Gvineji i Sijera Leone zaraženo zajedno preko 17 400 ljudi. Odluka je objavljena nakon sastanka članova tamošnje vlade s predstavnicima Svjetske zdravstvene organizacije i UNICEF-a. Vlada Sierra Leonea odmah je stvorila specijalne snage za borbu protiv epidemije.

Izvor epidemije
---------------

Prema podacima Ujedinjenih naroda, ova mala zapadnoafrička država ima jedan od najgorih zdravstvenih sustava na svijetu, s jednim liječnikom na čak 34 744 stanovnika. Najviše su ugroženi stanovnici slamova u glavnom gradu Freetownu, gdje su neodgovarajući sanitarni uslovi i često se upotrebljava zagađena voda (ističe Amara Jambai, direktor za prevenciju i kontrolu bolesti pri Ministarstvu zdravlja Sijera Leonea). Epidemija se proširila posebno nakon velikih padalina kiše u ovom području, nakon čega su nastale velike poplave, koje su zajedno s vrlo lošom higijenom dovele do širenja ove zaraze. 

Samo 40% ljudi u Sijera Leoneu ima svoje vlastite zahode (nužnike), tako da u prosjeku 7 obitelji dijeli zajednički zahod. Prema časopisu *The Africa Review* oko 60% zahoda ima samo jednu rupu bez odvoda vode, tako da oni vrlo lako zagade izvore pitke vode kroz tlo. Prema istom časopisu oko 30% ljudi vrši nuždu na otvorenom. Sam sustav dovoda pitke vode i kanalizacije je prilično uništen u civilnom ratu koji je trajao od 1991. do 2001. tako da oko 43% ljudi u Sijera Leoneu nema pristupa čistoj vodi.  

Epidemija kolere se pojavila u 10 županija (od 13). Najprije se pojavila u 8 županija: Port Loko, Kambia, Tonkolili, Bo, Moyamba, Bombali, Pujehun i u Zapadnoj gradskoj zoni (Freetown). Najviše zaraženih je u Zapadnoj gradskoj zoni ili glavnom gradu Freetownu, gdje je bilo 4 965 zaraženih do sredine kolovoza 2012. i 63 ljudi je umrlo. U županiji Porto Loko je u isto vrijeme bilo 2 806 zaraženih i 45 ljudi je umrlo. U županiji Kambala je 1 134 zaraženih i 28 ljudi je umrlo. Zaraza se proširila i na županiju Kenema. Izvještaji su pokazali da se zaraza više širi u velikim gradovima.

Izvori
------

1. ↑  Akam Simon: "Sierra Leone declares cholera outbreak a national emergency",  Arhivirano 2012-11-08 na Wayback Machine-u, newspaper=Alert Net, agency=Reuters, location=Freetown, 31 August 2012.
2. ↑   "GUINEA-SIERRA LEONE: Cholera - rising with the downpours", newspaper=IRIN Africa, location=Freetown, 31 August 2012
3. ↑   "UK to spend £2m combating cholera in Sierra Leone" , newspaper=BBC, 25 August 2012.
4. ↑   "Sierra Leone hit by cholera outbreak" , newspaper=Al Jazeera, 16 August 2012.
5. ↑   "Sierra Leone: Cholera Infection Drops", publisher=Sierra Leone Government, 12 September 2012.
6. ↑   Nossiter Adam: "Cholera Epidemic Envelops Coastal Slums in West Africa", newspaper=The New York Times, 22 August 2012.
7. ↑  Vrba Sarah: "176 Dead in Sierra Leone Cholera Outbreak",  Arhivirano 2012-08-21 na Wayback Machine-u, publisher=Care2, 17 August 2012.